Document ID: 32008R0572

KOMISJONI MÄÄRUS (EÜ) nr 572/2008,
19. juuni 2008,
millega muudetakse määrust (EÜ) nr 1238/95 Ühenduse Sordiametile tasutavate aastamaksude ja registreerimiskatsetega seotud lõivude suuruse ning makseviiside osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuli 1994. aasta määrust (EÜ) nr 2100/94 ühenduse sordikaitse kohta, (1) eriti selle artiklit 113,
olles konsulteerinud Ühenduse Sordiameti haldusnõukoguga,
ning arvestades järgmist:
(1)
Komisjoni 31. mai 1995. aasta määrusega (EÜ) nr 1238/95, millega kehtestatakse nõukogu määruse (EÜ) nr 2100/94 rakenduseeskirjad seoses Ühenduse Sordiametile tasutavate lõivudega, (2) määratakse kindlaks Ühenduse Sordiametile (edaspidi „amet”) makstavad lõivud ning kõnealuste lõivude suurused.
(2)
Ameti finantsreserv oli ületanud piiri, mis oli vajalik selle tegevuse järjepidevuse tagamiseks. Selle tõttu vähendati aastamaksusid ja registreerimiskatsetega seotud lõivusid. Nüüd on ameti finantsreserv alanenud asjakohasele tasemele ja selle pärast tuleks laekumisi jälle suurendada sellisele tasemele, et ameti eelarve oleks tasakaalus. Selle tõttu tuleks aastamaksusid ja registreerimiskatsetega seotud lõivusid suurendada.
(3)
Kui käsitleda uusi liike, siis näitab ilutaimede registreerimiskatsete lõivudega saadud kogemus, et teatavaid lõivurühmasid tuleks muuta.
(4)
Lõivude ja lisamaksude tasumisel tuleks lubada maksekaartide kasutamist ameti juhataja sätestatud tingimustel ja piirangutega.
(5)
Ühtlasi tuleks kogu määruse (EÜ) nr 1238/95 tekstis asendada termin „eküü” terminiga „euro”.
(6)
Seetõttu tuleks määrust (EÜ) nr 1238/95 vastavalt muuta.
(7)
Käesoleva määrusega ette nähtud meetmed on kooskõlas alalise sordikaitsekomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1238/95 muudetakse järgmiselt.
1)
Artikli 1 lõikes 2 asendatakse sõna „eküüdes” sõnaga „eurodes”.
2)
Artikli 3 lõike 2 punktid a, b ja c asendatakse järgmistega:
„a)
ametile eurodes väljakirjutatud kontrollitud tšekkide üleandmine või ülekandmine;
b)
ülekanne eurodes ameti žiirokontole;
c)
maksmine eurodes ameti krediidikontole või
d)
tasumine maksekaardiga.”
3)
Artikli 7 lõikes 1, artikli 8 lõikes 1, artikli 10 lõike 1 punktides a, c ja d, artikli 11 lõikes 1, artikli 13 lõikes 3 ning artikli 14 lõigetes 2 ja 4 asendatakse „eküü” sõnaga „euro”.
4)
Artikli 9 lõige 1 asendatakse järgmisega:
„1. Amet võtab ühenduse kaitse alla võetud sordi omanikult (edaspidi „omanik”) igal ühenduse sordikaitse kehtimise aastal maksu (edaspidi „aastamaks”), mille suurus alates aastast 2009 on 300 eurot.”
5)
Määruse (EÜ) nr 1238/95 I lisa asendatakse käesoleva määruse lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2009.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. juuni 2008

Labels: 2
4
7
6
15